2.7.1999 De Europæiske Fællesskabers Tidende L 167/7 RÅDETS FORORDNING (EF) Nr. 1448/1999 af 24. juni 1999 om overgangsforanstaltninger for visse former for fiskeri i Middelhavet og om ændring af forordning (EF) nr. 1626/94 RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 1626/94 af 27. juni 1994 om tekniske foranstaltninger til bevarelse af fiskeressourcerne i Middelhavet (!), særlig artikel 3, stk. 1, og artikel 6, stk. 1, under henvisning til forslag fra Kommissionen, og ud fra følgende betragtninger: (1) I artikel 3, stk. 1, og artikel 6, stk. 1, i forordning (EF) nr. 1626/94 er der fastsat tekniske bevarelses- foranstaltninger, der blev anvendt midlertidigt til den 31. december 1998; (2) — ifølge nævnte bestemmelser kan Rådet på grundlag af et forslag fra Kommissionen ændre datoen for, hvornår undtagelsesbestemmelserne udløber, så- fremt det af de videnskabelige oplysninger fremgår, at anvendelsen af undtagelsesbestemmelser ikke indvirker negativt på ressourcerne; (3) — ifølge visse medlemsstater har undtagelsesperiodens ophør medført forstyrrelser for mange middelhavs- fiskere, hvis indtjening i vid udstrækning afhænger af, at de kan fiske efter undtagelsesbestemmelserne; (4) — af foreløbige videnskabelige oplysninger, som de pågældende medlemsstater har fremsendt, fremgår det, at en videreførelse af undtagelsesbestemmel- serne kun vil have beskeden indvirkning på ressourcerne; den endelige afgørelse bør dog først træffes, når Den Videnskabelige, Tekniske og Økonomiske Fiskerikomité har kunnet analysere de seneste og fuldstændige oplysninger; (5) fiskeriet bør derfor kunne videreføres midlertidigt, indtil Rådet kan afgøre problemet endeligt på basis af solide videnskabelige oplysninger; () EFT L 171 af 6.7.1994, s. 1. Forordningen er ændret ved forordning (EF) nr. 782/98 (EFT L 113 af 15.4.1998, s. 6). (6) — for at opnå dette solide videnskabelige grundlag bør der derfor indsamles detaljerede oplysninger om den sandsynlige indvirkning af dette fiskeri på ressourcerne — UDSTEDT FØLGENDE FORORDNING: Artikel 1 I forordning (EF) nr. 1626/94 foretages følgende ændringer: 1) I artikel 3, stk. 1, ændres »31. december 1998« til »31. maj 2000«. 2) I artikel 6, stk. 1, ændres »31. december 1998« til »31. maj 2000«. Artikel 2 1. Medlemsstaterne fremskaffer og sender inden den 1. februar 2000 Kommissionen alle foreliggende videnska- belige oplysninger om indvirkningen på ressourcerne af det fiskeri, der foretages på betingelserne i artikel 3, stk. 1, og artikel 6, stk. 1, i forordning (EF) nr. 1626/94. Oplys- ningerne bør omfatte oplysninger om fiskeflåder, tekniske oplysninger om anvendte redskaber og populationsæn- dringer i de bestande, som fiskeriet vil berøre. 2. På grundlag af alle relevante videnskabelige oplys- ninger forelægger Kommissionen inden den 16. april 2000 Rådet et forslag, der fastlår, om det i stk. 1 nævnte fiskeri kan videreføres, og i givet fald på hvilke tekniske betingelser. Rådet træffer med kvalificeret flertal senest den 31. maj 2000 afgørelse om forslaget. Artikel 3 Denne forordning træder i kraft dagen efter offentliggø- relsen i De Europæiske Fællesskabers Tidende. Den anvendes fra den 1. januar 1999.